Rejtett objektumok felismerése

**A Balluff új RadarImager-e láthatóvá teszi a láthatatlant. A modern radartechnológia segítségével a Balluff megvizsgálja a csomagokat, hogy teljesek és épek-e.**

**A vevők a minőségbiztosítás és ellenőrzés nagyobb átláthatóságából profitálnak.**

Felismerni, ami nem látható — hatékonyan, automatikusan és rongálásmentesen: az érzékelő és automatizálási specialista Balluff, a RadarImagerrel új megoldást fejlesztett ki objektumok felismerésére. „A minőségbiztosítás és ellenőrzés, döntő tényezők a vállalatok számára a termelésük maximális teljesítményének elérésében” - mondja Jörg Maier, a Balluff stratégiai inkubációs menedzsere. „A mi megoldásunk ezt új szintre emeli.”

**Elemzések lehetővé tétele radar segítségével**

Az ipari 3D képalkotó rendszer radartechnológián alapul, és elektromágneses hullámok kibocsátásával vizsgálja a különböző típusú csomagolásokat. Ezek vagy visszaverődnek, vagy elnyeli őket az objektum, és így egy szoftver segítségével képekké alakítják át.

Az egyes képrétegekből álló képhalmokat Gigabit Ethernet Vision protokollon keresztül továbbítja a rendszer az elemzőszoftverhez.

Az így rögzített adatokat a rendellenességek és idegen tárgyak felismerésére használják, lehetővé téve a csomagolás teljességének és sértetlenségének ellenőrzését. Ezenkívül a RadarImager képes a felület állapotának rögzítésére, a tömítések ellenőrzésére és a töltöttségi szintek kimutatására. „A RadarImagerrel támogatjuk ügyfeleinket a folyamatok megbízhatóságának növelésében, valamint az esetleges visszahívások és az ebből eredő költségek elkerülésében” - mondja Jörg Maier. „A gyártási folyamatot folyamatosan felügyelik, és a leolvasás közvetlenül a gyártósorba van integrálva. Mivel a RadarImager a szállítószalag fölött helyezkedik el, ez a gép hosszára is pozitív hatással van.”

**Környezetfüggetlen érzékelő elv**

A RadarImager, amikor a termékek szkenneléséről van szó, nemcsak egyszerű alternatívát kínál a jelenlegi költséges intézkedésekkel szemben, hanem káros sugárzás nélkül működik, és nem befolyásolja az anyagot. A módszer előnye abban rejlik, hogy az alkalmazott frekvenciatartományban az elektromágneses hullámok minden nem vezető anyagon, például fólián, kartonon és műanyagon át tudnak hatolni. A fémes tárgyak és részecskék továbbra is érzékelhetők. A radartechnológia egy olyan robusztus érzékelési elv, amely még por, füst, nedvesség, kedvezőtlen fényviszonyok és érdes felületek jelenlétében is optimális eredményeket biztosít.


**Különböző iparágakra összpontosítva**

A RadarImager-t többek között az élelmiszer és italágazatban, valamint a csomagolási, kozmetikai és gyógyszeriparban használják. Míg az élelmiszeriparra a csomagolástípusok, formák és alkalmazások óriási változatossága jellemző, addig például a gyógyszerek és étrendkiegészítők esetében a minőségbiztosítás döntő szerepet játszik.



Képaláírás:

Az érzékelő- és automatizálási specialista Balluff a RadarImagerrel új megoldást fejlesztett ki objektumok felismerésére. Az ipari 3D képalkotó rendszer radartechnológián alapul, és elektromágneses hullámok kibocsátásával vizsgálja a különböző típusú csomagolásokat.



Képaláírás:

A RadarImager-t többek között a gyógyszeriparban használják. A minőségbiztosítás döntő szerepet játszik például a gyógyszerek és étrendkiegészítők esetében.

**A Balluff vállalatról**

1921-ben Neuhausen a. d. F.-ben alapították, a Balluff 3900 munkatársával az egész világon az innovatív technikát, a minőséget és az ágazatokat átfogó tapasztalatot képviseli az ipari automatizálás területén. Vezető szenzor- és automatizálási specialistaként a negyedik generációs családi vállalkozás kiváló minőségű szenzor-, azonosító, hálózati és szoftvermegoldásokat kínál. 2022-ben a Balluff csoport 567 millió euró árbevételt ért el. A Neuhausen a. d. F.-i központ mellett a világ minden részén vannak értékesítő, gyártó és fejlesztő telephelyei, 38 leányvállalatával és további képviseletekkel 61 országban van jelen. Ez a termékek gyors elérhetőségét, valamint magas színvonalú tanácsadást és szolgáltatás-minőséget garantál az ügyfelek számára, helyben.